[{"text_idx": "#000001", "text": "Disgrifiad o\u2019r llun, Ysgol Cilcennin sydd a\u0302'r nifer isa' o ddisgyblion a'r ganran ucha' o lefydd gwag yn y dalgylch"}, {"text_idx": "#000003", "text": "Mae sawl opsiwn gerbron cynghorwyr, gan gynnwys agor ysgol ardal newydd yn Felinfach ar o\u0302l cau pedair o ysgolion cynradd."}, {"text_idx": "#000004", "text": "O'r 10 ysgol gynradd yn ardal Aberaeron, mae pedair yn cael eu henwi yn yr opsiynau fydd yn cael eu trafod gan y Cabinet, sef ysgolion Felinfach, Cilcennin, Ciliau Parc a Dihewyd."}, {"text_idx": "#000005", "text": "Mae dau opsiwn yn argymell cau'r bedair ac agor ysgol ardal newydd yn Felinfach."}, {"text_idx": "#000006", "text": "Disgrifiad o\u2019r llun, Mae yna 36 disgybl yn cael eu haddysg yn Ysgol Dihewyd"}, {"text_idx": "#000007", "text": "I gefnogwyr ysgol Dihewyd mae'n sefyllfa gyfarwydd - roedd yr ysgol yn wynebu cau rhai blynyddoedd yn o\u0302l."}, {"text_idx": "#000008", "text": "Ar un adeg dim ond 11 o blant oedd ganddi. Erbyn hyn mae 36 ar y gofrestr ond mae'r dyfodol yn ansicr eto."}, {"text_idx": "#000009", "text": "Arwyddair yr ysgol yw 'Pentref heb ysgol, pentref heb galon' ac mae rhieni yn addo brwydro i geisio ei diogelu."}, {"text_idx": "#000010", "text": "\"Byddai colli'r ysgol yn drasig i'r ardal gyfan\", yn o\u0302l Anna Lewis, mam i ddau o blant yn yr ysgol."}, {"text_idx": "#000011", "text": "\"Ry'n ni'n gymuned glos a chalon y gymuned yw'r ysgol - byddwn ni'n ymladd yn galed dros yr ysgol.\""}, {"text_idx": "#000012", "text": "Cyfanswm o 171 o blant sydd rhwng y pedair ysgol - y lleiaf ohonyn nhw yw Ysgol Cilcennin ac mae un o'r opsiynau gerbron y Cabinet yn cynnig cau honno yn unig."}, {"text_idx": "#000013", "text": "Yn o\u0302l Cyngor Ceredigion, byddai ad-drefnu yn gostwng nifer y llefydd gwag ac yn lleihau cost yr addysg fesul disgybl. Byddai hefyd yn darparu'r cyfleusterau diweddara'. Ond mae cefnogwyr yr ysgolion yn pryderu beth fyddai effaith cau ar eu cymunedau."}, {"text_idx": "#000015", "text": "Dyfodol ysgolion Aberaeron yn ansicr4 Mai 2016Cabinet cyngor yn argymell cau ysgol24 Chwefror 2012"}, {"text_idx": "#000016", "text": "Dyfodol ysgolion Aberaeron yn ansicr"}, {"text_idx": "#000017", "text": "Cabinet cyngor yn argymell cau ysgol"}, {"text_idx": "#000020", "text": "Undeb rygbi a thimau Cymru yn arwyddo cytundeb"}, {"text_idx": "#000021", "text": "Bachgen yn yr ysbyty a dwy fenyw wedi'u harestio"}]